99/516/CE: Komission päätös, tehty 28 päivänä heinäkuuta 1999, Kiinaa (Hongkongia lukuun ottamatta) koskevista kiireellisistä toimenpiteistä Anoplophora glabripennis (Motschulsky) -organismin leviämisen estämiseksi tehdyn päätöksen 1999/355/EY muuttamisesta taannehtivasti (tiedoksiannettu numerolla K(1999) 2441)



Virallinen lehti nro L 197 , 29/07/1999 s. 0043 - 0044



KOMISSION PÄÄTÖS, tehty 28 päivänä heinäkuuta 1999, Kiinaa (Hongkongia lukuun ottamatta) koskevista kiireellisistä toimenpiteistä Anoplophora glabripennis (Motschulsky) -organismin leviämisen estämiseksi tehdyn päätöksen 1999/355/EY muuttamisesta taannehtivasti (tiedoksiannettu numerolla K(1999) 2441) (1999/516/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 1999/53/EY(2), ja erityisesti sen 15 artiklan 3 kohdan, sekä katsoo, että 1) jos jäsenvaltio arvioi, että Anoplophora glabripennis (Motschulsky) -organismin välitön kulkeutumisvaara sen alueelle kolmannesta maasta on olemassa, se voi väliaikaisesti toteuttaa tarvittavia lisätoimenpiteitä suojautuakseen kyseiseltä vaaralta, 2) Anoplophora glabripennis (Motschulsky) -organismin esiinnyttyä tietyiltä Kiinan alueilta peräisin olevassa lehtipuusta valmistetussa puisessa pakkausmateriaalissa Yhdistynyt kuningaskunta toteutti 14 päivänä joulukuuta 1998 virallisia toimenpiteitä suojellakseen aluettaan mainitun organismin kulkeutumisvaaralta ja aloitti erityisiä mainitun hyödykkeen lisäseurantamenettelyjä kyseisen organismin varalta, 3) Yhdistyneen kuningaskunnan toimittamien tietojen ja kansainvälisen tieteellisen ammattikirjallisuuden perusteella on ilmeistä, ettei Anoplophora glabripennis (Motschulsky) -organismia esiinny Hongkongissa, 4) komissio otti näiden löydösten perusteella päätöksellä 1999/355/EY(3) käyttöön koko yhteisöön sovellettavia kiireellisiä toimenpiteitä, jotta estettäisiin tehokkaasti Anoplophora glabripennis (Motschulsky) -organismin kulkeutuminen yhteisöön mainitusta maasta (Hongkongia lukuun ottamatta); näihin toimenpiteisiin kuului puuta, havupuiden puuta lukuun ottamatta, koskeva seuraava vaatimus: - kaikenlaisten tavaroiden kuljetuksessa tosiasiallisesti käytettävien pakkauslaatikoiden, -häkkien ja -pyttyjen ja vastaavan pakkausmateriaalin, kuormalavojen, laatikkokuormalavojen ja muiden lastauslavojen muodossa olevasta puusta tai - Kiinasta (Hongkongia lukuun ottamatta) peräisin olevasta lastin kiilaamiseen tai tukemiseen käytettävästä puuaineesta, mukaan lukien sellainen, jossa puun luonnollinen pyöreä ulkopinta ei ole säilynyt, on poistettava kaarna eikä siinä saa olla läpimitaltaan yli 3 millimetrin mittaisia hyönteisten tekemiä reikiä, tai se on uunikuivattava siten, että kosteuspitoisuus on osuutena kuiva-aineesta ilmaistuna alle 20 prosenttia, mikä on saatu aikaan asianmukaisten aika- ja lämpötilavaatimusten mukaisesti, 5) on käynyt ilmi, että näissä kiireellisissä toimenpiteissä ei säädetty toimista, joita on toteutettava, jos havaitaan kyseisen haitallisen organismin eläviä yksilöitä missä tahansa mahdollisessa vektorissa tai kantajassa; tämän vuoksi on varmistettava, että jäsenvaItiot toteuttavat tällaisessa tapauksessa toimenpiteitä tämän haitallisen organismin kulkeutumisen tai leviämisen estämiseksi, 6) vaikuttaa siltä, että toteutetut kiireelliset toimenpiteet ovat aiheuttaneet käytännön ongelmia puisen pakkaus- ja tukimateriaalin muuttamisessa niiden tavaralähetysten osalta, jotka ovat lähteneet tai lähtevät yhteisöön Kiinasta 10 päivän kesäkuuta 1999 jälkeen, 7) kiireellisten toimenpiteiden perusteena olevat edellytykset ovat ennallaan, 8) mainittua päätöstä olisi muutettava taannehtivasti luvan antamiseksi Kiinasta ennen 10 päivää heinäkuuta 1999 lähtevien tavaralähetysten poiketa edellä mainituista vaatimuksista, jotta Kiinalle annetaan riittävästi aikaa muuttaa puinen pakkaus- ja tukimateriaali kyseisen päätöksen vaatimusten mukaiseksi, ja, 9) tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/355/EY 1 artikla 28 päivästä toukokuuta 1999 seuraavasti: " 1 artikla 1. Jäsenvaltioiden on kiellettävä Anoplophora glabripennis (Motschulsky) -organismin yhteisöön kulkeutuminen ja yhteisössä leviäminen. 2. Tämän päätöksen liitteessä määriteltyä Kiinasta (Hongkongia lukuun ottamatta) peräisin olevaa puuta voidaan tuoda yhteisön alueelle ainoastaan, jos tämän päätöksen liitteessä säädettyjä kiireellisiä toimenpiteitä noudatetaan. Liitteessä määriteltyjä kiireellisiä toimenpiteitä sovelletaan ainoastaan tällaiseen Kiinasta 10 päivänä heinäkuuta 1999 tai sen jälkeen lähtevään puuhun." 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 26, 31.1.1977, s. 20. (2) EYVL L 142, 5.6.1999, s. 29. (3) EYVL L 137, 1.6.1999, s. 45.